da en da nl ca da da de es da da da da da da da da da da da nb fr da da en nb ro da da da en da en nb da de nb da da da da da da da da da da da da nl da en da da es nl da
FOA roser muligheden for omskoling i ny arbejdsskadereform | FOA
De gode tiltag vejer op for de mindre gode i den nye reform, der skal sikre lønmodtagere, der udsættes for en arbejdsskade, en retfærdig erstatning og muligheden at fastholde tilknytningen til arbejdsmarkedet.
Ingen roser uden torne lyder ordsproget, og det er en ganske fin beskrivelse af FOAs holdning til den netop indgåede arbejdsskadereform. For aftalen har nogle virkelig positive elementer, men indeholder samtidig flere tiltag, der ikke just er groet i FOAs baghave.
Reformens mest positive element er, ifølge Maria Melchiorsen, forbundssekretær i FOA, de forbedrede muligheder for omskoling for dem, der har været udsat for en arbejdsskade, og ikke længere kan varetage et job inden for deres hidtidige fag. De vil få muligheden for at modtage 83 pct. af deres hidtidige løn under uddannelse.
”Det er en kæmpe sejr ikke blot for FOAs medlemmer, men for hele fagbevægelsen. Det er noget, vi har kæmpet for i mange år, og på alle lønmodtageres vegne er jeg glad for, at politikerne har lyttet,” siger Maria Melchiorsen.
Men uddannelsesgodtgørelsen er ikke det eneste positive element i aftalen. Den indeholder også en forsikringspligt for arbejdsgivere, hvis ansatte er i særlig risiko for at blive udsat for vold på arbejdet fra borgere, der drages omsorg for. Det gælder blandt andet en stor del af FOAs medlemmer.
”Alt for mange af vores medlemmer har oplevet alt for lange sagsbehandlingstider. Forsikringspligten kommer til at gøre processen mere smidig, så de skadelidte hurtigere kan få udbetalt erstatning, og det er vi selvsagt godt tilfredse med,” siger Maria Melchiorsen.
Reformen er dog ikke lutter fryd og gammen. En ”ny og forenklet årslønsberegning” vil betyde lavere erstatning end i dag for en gruppe deltidsansatte, og det er en betydelig forringelse, som FOA helst havde undværet i den endelige aftale.
”Det er en temmelig stor kamel at sluge for FOA, det er klart. Et lille plaster er dog, at beskæftigelsesministeren har lovet, at han vil holde øje med, hvordan den nye årslønsberegning fungerer i praksis, og det vil vi naturligvis følge tæt og holde ham op på,” siger Maria Melchiorsen.
46 97 24 17
Tlf:31 79 19 78mame@foa.dk
46 97 26 26https://www.foa.dk
FOA er Danmarks tredjestørste fagforbund - med ca. 172.000 medlemmer fordelt på 32 afdelinger. Størstedelen er ansat i kommuner og regioner, og vi organiserer også privatansatte.
Følg pressemeddelelser fra FOA
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra FOA
”Vi skal ikke hjem, vi skal videre”30.9.2022 09:28:39 CEST | Pressemeddelelse
2030: FOA roser regeringens plan for at prioritere velfærden, og peger på nye træk for at kunne leve op til fremtidens forventninger
Solid psykiatriplan rammer godt inden for skiven27.9.2022 16:15:00 CEST | Pressemeddelelse
I FOA er der glæde over, at den nye psykiatriplan endelig er landet og bygger på en bred forligskreds. Planen lover godt for at skabe en bedre fungerende psykiatri.
FOA skal have ny sektorformand for social- og sundhedssektoren27.9.2022 08:00:00 CEST | Pressemeddelelse
Landets social- og sundhedspersonale skal have ny sektorformand. Torben Hollmann stopper efter ni år i toppen af dansk fagbevægelse. Han vender tilbage til Næstved Kommune, hvor han skal være chef for sundheds- og ældrearbejdet.
FOA roser regeringens velfærdsudspil26.9.2022 11:03:29 CEST | Pressemeddelelse
Tid til nærvær. Plads til faglighed. Fokus på rekrutteringsudfordringer, løn og arbejdsvilkår. FOAs forbundsformand roser ambitionerne i regeringens velfærdsudspil.
FOA til politikerne: Stop nu for profit på botilbud20.9.2022 05:50:00 CEST | Pressemeddelelse
Dokumentar om den private botilbudskoncern Granhøjen afslører, hvordan millioner af offentlige midler, som skal sikre en god kvalitet for mennesker med psykiske lidelser, gennem en sindrig virksomhedskonstruktion i stedet trækkes ud til ejerne bag. Det kalder på en begrænsning af, hvor meget private aktører kan tjene på velfærd, mener FOA.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022